Publication: Magyar Közlöny
Issue: MK-2002-127 (Year: 2002, Number: 127)
Era: 1990-2004
Section: védelmérõl szóló 1995. évi LXVI. törvény 2. § a)—d) pontjainak hatálya alá tartozó iratanyagot.
Paragraph Index: 404

2. Adattári szám* Az adattári szám az adattári egység leltári száma. Az „Ad/” jelcsoportból és az ezt követõ, egymáshoz kötõjellel kapcsolódó két számcsoportból áll. Utóbbiak közül az elsõ a sorszám, amely 1-tõl kezdve mindvégig folyamatosan növekszik, növekedését a leltárkönyv kötelezõ év végi lezárása sem befolyásolja. A második számcsoport a leltározás teljes évszáma. Például: Ad/135-2002. (Amennyiben ez az év végi utolsó adattári egység száma, a következõ év az Ad/136-2003. jelzéssel kezdõdik.) Ha az intézményben több, szakágakhoz kapcsolódó adattár mûködik, az adattári szám elsõ jelcsoportja a megfelelõ szakági adattár jelölését is tartalmazza. Pl. RAd/-régészeti adattár, NAd/-néprajzi adattár stb. (Ez esetben a nyilvántartás „Szakág” rovatát értelemszerûen el lehet hagyni!) Egy adattári szám alatt kell beleltározni az eszmeileg, tartalmilag összekapcsolódó anyagot, illetve a származását, bekerülését tekintve egy gyûjtésbõl, ásatásból származó dokumentációt. (Pl. egy régészeti ásatás teljes kéziratos és rajzanyagát, az ásatási naplót, a térképet, a vázlatot stb; néprajzi anyag esetében: a gyûjtésrõl készült jelentést, az ehhez tartozó esetleges rajzvázlatokat, vagy a néhány darabot kitevõ helyszíni fénykép- vagy más technikájú, elektronikus felvételeket, a dallamfüzetet, az ajándékba kapott/gyûjtött/vásárolt tárgyak jegyzékét stb.) Az egy adattári egységben, együtt leltározott különálló lapok/db-ok mindegyikére ismétlõdõen fel kell írni ugyanazt az adattári számot, és az egyes lapokat/db-okat oldalszámmal kell ellátni. A késõbbiekben az ugyanazon adatközlõtõl vagy helyrõl származó, az elõzõvel megegyezõ vagy azzal összefüggõ témát érintõ adattári anyagot az eredeti adattári alapegységhez lehet illeszteni, jelezve ezt a tényt a „Megjegyzések” rovatban. Az adattári számnak a nyilvántartásba vett darabon történõ elhelyezésére a leltári számokkal megegyezõ szabályok vonatkoznak.

Source: https://magyarkozlony.hu/hivatalos-lapok/f704f2a6174736fa277f7b38836e74fff1df11ff/dokumentumok/00187a2030ce29e7a309266e1e41a495c69fcc25/letoltes